Diari Oficial de la Generalitat Valenciana


Sumari del DOGV 5159, del 21-12-2005 (2005/13320)

RESOLUCIÓ de 12 de desembre del 2005, del director general d'Administració Autonòmica, per la qual s'aproven les relacions de llocs de treball de l'administració al servei del Consell de la Generalitat Valenciana.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5159

Data del DOGV
:   21-12-2005

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   2005/13446


Data del document
:   12-12-2005

Organisme emissor
:   Conselleria de Justícia, Interior i Administracions Públiques

Tipus de document
:   Resolució

Correcció d'errades

 Descriptors 

:   * Presidència de la Generalitat
    * Conselleria Presidència
    * Conselleria Economia, Hisenda i Ocupació
    * Conselleria Justícia i Administracions Públiques
    * Conselleria Infraestructures i Transport
    * Conselleria Cultura, Educació i Esport
    * Conselleria Sanitat
    * Conselleria Indústria, Comerç i Turisme
    * Conselleria Territori i Vivenda
    * Conselleria Benestar Social
    * Servici Valencià d'Ocupació i Formació
    * Institut Cartogràfic Valencià
    * Institut Valencià de la Música
    * Institut Valencià de la Joventut Generalitat Jove
    * Instituto Valencià de L'Audiovisual i de la Cinematografia Ricardo Muñoz Suay
    * administració regional
    * qualificació del personal
    * concurs administratiu

RESOLUCIÓ de 12 de desembre del 2005, del director general d'Administració Autonòmica, per la qual s'aproven les relacions de llocs de treball de l'administració al servei del Consell de la Generalitat Valenciana. [2005/X13766]
  
El Decret Legislatiu de 24 d'octubre de 1995, del Consell de la Generalitat Valenciana, pel qual s'aprova el Text Refós de la Llei de Funció Pública, configura les relacions de llocs de treball com un instrument essencial per a l'ordenació i la gestió del personal de la Generalitat Valenciana.
  
Per tal de poder dur a terme una adequada planificació de les necessitats de recursos humans i a fi de possibilitar l'execució dels processos de provisió de llocs, i en especial els relatius al Pla d'Estabilitat Laboral aprovat mitjançant Llei de les Corts Valencianes 16/2003, de 17 de desembre, de Mesures Fiscals, de Gestió Administrativa i Financera i d'Organització de la Generalitat Valenciana, se'n fa imprescindible l'actualització d'aquestes relacions, perquè siga un fidel reflex de la classificació dels llocs de treball.
  
D'acord amb la Resolució de 26 de gener de 2002, del director general de Funció Pública, per la qual es fa públic el pacte aconseguit en la Mesa Sectorial de Funció Pública i en la Comissió d'Interpretació, Vigilància i Estudi del II Conveni Col·lectiu, reunida el 25 de gener de 2002, que modifica la metodologia de treball de la Comissió de Condicions de Treball, les relacions de llocs de treball es publicaran dues vegades a l'any, després de les reunions de la Comissió de Condicions de Treball que han de tindre lloc en els mesos d'abril i desembre.
  
La present publicació conté els canvis operats tant en l'estructura de la Conselleria d'Agricultura, Pesca i Alimentació com a conseqüència de la publicació del Decret 149/2005, de 21 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Agricultura, Pesca i Alimentació, com en la de la Conselleria de Justícia, Interior i Administracions Públiques després de la publicació dels Decrets 151/2005, de 28 d'octubre, del Consell de la Generalitat, pel qual es modifica la denominació de la Conselleria de Justícia i Administracions Públiques, 152/2005, de 28 d'octubre, del Consell de la Generalitat, pel qual es modifica el Decret 133/2004, de 3 de setembre, pel qual s'estableix l'estructura orgànica de la Presidència i de les conselleries de l'administració de la Generalitat, i 153/2005, de 28 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria de Justícia, Interior i Administracions Públiques.
  
Les relacions de llocs de treball que es publiquen contenen, tal com disposa el Text Refós de la Llei de Funció Pública, la denominació de cada lloc, les seues característiques essencials, les retribucions complementàries que hi corresponguen, els requisits exigits per al seu exercici, els mèrits preferents, si escau, i la forma de provisió.
  
També s'inclouen altres dades, com les indicacions sobre si el lloc està declarat en situació d'amortitzable o si té assignat qualsevol tipus de jornada especial reduïda. En els casos de llocs que tenen assignats mèrits preferents, aquestos figuren en una segona part de la relació de la conselleria u organisme autònom corresponent.
  
El procés que ha portat a l'aprovació de las relacions de llocs de treball s'ha realitzat prèvia negociació amb els sindicats representatius en l'àmbit de la Generalitat Valenciana, a l'empara d'allò que es disposa en la Llei 9/1987, de 12 de juny, d'Òrgans de Representació, Determinació de las Condicions de Treball i Participació del Personal al Servei de les Administracions Públiques, en el II Conveni Col·lectiu per al personal laboral al servei de l'administració de la Generalitat Valenciana i en el Reial Decret Legislatiu 1/1995, de 24 de març, pel qual s'aprova el Text Refós de la Llei de l'Estatut dels Treballadors. Igualment la Direcció General de Pressupostos i Despeses de la Conselleria d'Economia, Hisenda i Ocupació, mitjançant informe de data 2 de desembre de 2005, ha informat favorablement l'existència de dotació pressupostària dels llocs de treball continguts en les corresponents relacions de llocs de les conselleries i organismes autònoms que s'aprova, en compliment del que estableixen l'article 19 del Text Refós de la Llei de Funció Pública Valenciana i l'article 1 de la Llei 8/1995, de 29 de desembre, de Mesures Fiscals, Administratives i d'Organització de la Generalitat Valenciana.
  
Per tot això, en virtut de las competències atorgades per l'article 27.c) del Decret Legislatiu de 24 d'octubre de 1995, del Consell de la Generalitat Valenciana, pel qual s'aprova el Text Refós de la Llei de Funció Pública, i en l'exercici de la delegació de competències realitzada per ordre de 21 de desembre del 2004, del conseller de Justícia i Administracions Públiques (DOGV núm. 4909, de 23.12.2004), resolc:
  
Primer
  
Aprovar les relacions de llocs de treball que figuren en els annexos d'aquesta resolució i que corresponen a les conselleries i organismes autònoms següents:
  
1. Presidència de la Generalitat.
  
2. Conselleria d'Economia, Hisenda i Ocupació.
  
3. Conselleria de Justícia, Interior i Administracions Públiques.
  
4. Conselleria d'Infraestructures i Transport.
  
5. Conselleria de Cultura, Educació i Esport.
  
6. Conselleria de Sanitat.
  
7. Conselleria d'Empresa, Universitat i Ciència.
  
8. Conselleria d'Agricultura, Pesca i Alimentació.
  
9. Conselleria de Territori i Habitatge.
  
10. Conselleria de Benestar Social.
  
11. Conselleria de Turisme.
  
12. Institut Valencià d'Estadística.
  
13. Servei Valencià d'Ocupació i Formació (SERVEF).
  
14. Institut Cartogràfic Valencià.
  
15. Institut Valencià de Cinematografia ?Ricardo Muñoz Suay?.
  
16. Institut Valencià de la Música.
  
17. Institut Valencià de Investigacions Agràries (IVIA).
  
18. Institut Valencià de la Joventut.
  
Segon
  
Publicar les esmentades relacions en el Diari Oficial de la Generalitat Valenciana.
  
Tercer. Recursos
  
Contra la present resolució, que esgota la via administrativa, podrà interposar-se recurs contenciós administratiu en el termini de dos mesos comptadors des de l'endemà de la publicació davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb allò que disposen els articles 14 i 46 de la Llei 29/1998, de 13 de juliol, reguladora de la Jurisdicció Contenciosa Administrativa.